Protokoll nummer 14, 2020  
Styremøte i NBfU region Nord Torsdag 10. desember.

Sted: Telefonstyremøte

Tilstede: Katrin Hasselberg, Lena Gimse, Tanita Thomassen, Andrea Bruun Eivik, Synne Sandtrøen, Dennis Thomassen

Møtestart: 18:00

Sak 63.20: Årsmøte 2021

Vi har nå fått innvilget midler til årsmøtet. Det er skrevet en framdriftsplan til årsmøtet 2021. Det har den siste tiden ikke vært flere møter da komiteen har avventet svar om midlene, men det planlegges nytt møte nå som vi vet hva vi har av midler. Det er også kommet tips om at Evenes syn- og mestringssenter har brukt røde kors til førstehjelp.

Vedtak: Komiteen jobber videre med planleggingen.

Sak: 64.20: Sommertur 2021

Komiteen informerer om at det er søkt om midler som vil bli besvart i løpet av neste uke.  
Komiteen skal ha nytt møte på nyåret.

Vedtak: Komiteen jobber videre med planleggingen.

Sak: 65.20: Kurs praktiske ferdigheter

Vi har fått innvilget midler til praktisk ferdighetskurs. Vi håper vi kan benytte oss av HELFO til reise og opphold.   
Beløpet som er innviliget for både årsmøtet og praktisk ferdighetskurs samlet er 150 000kr. Det er potensielt 75 000 på hver. Økonomiansvarlig skal regne på hvordan det skal fordeles, siden vi regner med praktisk ferdighetskurs blir å koste mer enn årsmøtet.  
Styre er enige i at kurset først og fremst blir satt for medlemmer i region nord, men hvis vi har ledige plasser kan åpne for påmelding fra de andre regionene.

Vedtak: Komiteen fortsetter planleggingen.

Sak 66.20: Resultat av Spleis

Vi fikk utbetalt litt over 1500kr på vår første runde med spleis. Det er noen gebyrer/avgift i inntjeningen på spleis. Vi har erfart at det kan være vanskelig å ha en generell innsamling, spesielt rett før jul. Styret tenker også at det kanskje kan være mer lønnsomt om vi oppretter spleis til ting som er helt konkrete. Det foreslås at det kanskje kan være lurt med lengre innsamlingstid. Det vil framovere være lettere å opprette ny spleis nå som vi allerede har en bruker.  
Det tipses også om at vi kan delta på konkurranser fra for eksempel sparebank1 eller norsk tipping.

Vedtak: Vi utelukker ikke bruk av spleis igjen, men vil framover bruke det til mer konkrete innsamlinger.

Sak 67.20: Midler til vinteraktiviteter

Vi hadde fått innvilget midler til vinterarrangement som må brukes i løpet av 2021. Dette var de midlene som skulle vært brukt på årsmøte og vinteraktivitetshelg 2020. Vi ser at det er usannsynlig at vi vil få brukt disse midlene i løpet av 2021.   
Økonomiansvarlig har vært i kontakt med Finnmark fylkeslag. Tidligere har de arrangert Yukigassen, men i 2021 vil det bli endret til en treningshelg grunnet covid-19.  
Våre økonomiansvarlige har snakket sammen om å overføre våre midler til treningshelgen med vinteraktiviteter. Det vil bli NBF som skriver rapporten som Nord videresender til SNN stiftelsen. Det har allerede vært kontakt med SNN stiftelsen som har gitt klarsignal om at midlene kan brukes til dette. Det vil bli satt 18års grense på arrangementet siden det er ett samarbeid med NBF.

Vedtak: Styret stiller seg positiv til at midlene blir brukt til trening og vinteraktivitetshelg i regi av NBF siden vi ikke får brukt dem i noen av våre egne arrangementer.

Sak 68.20: Neste styremøte

Mandag 11. januar klokken 18:00

Synne Sandtrøen  
Referent